**Ministru kabineta rīkojuma projekta "Par Inesi Šteinu" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar Valsts civildienesta likuma 11. panta trešo daļu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā.  Lai atbilstoši Valsts civildienesta likuma 11. panta trešajai daļai apstiprinātu Ineses Šteinas kandidatūru iecelšanai Maksātnespējas administrācijas direktora amatā, ir sagatavots Ministru kabineta rīkojums “Par Inesi Šteinu”. |
| 2. | Pašreizējā situācija un problēmas | 2016. gada 20. aprīlī oficiālajā izdevumā “Latvijas Vēstnesis” tika izsludināts atklāts pretendentu konkurss uz Maksātnespējas administrācijas direktora amatu. Pirmais pretendentu vērtēšanas process beidzās bez rezultātiem, un tieslietu ministrs pieņēma lēmumu izsludināt atkārtotu pretendentu konkursu.  2016. gada 11. augustā oficiālajā izdevumā “Latvijas Vēstnesis” tika izsludināts atkārtots pretendentu konkurss uz Maksātnespējas administrācijas direktora amatu. Arī otrais pretendentu vērtēšanas process beidzās bez rezultātiem.  2016. gada 11. novembrī Valsts kancelejā tika saņemta tieslietu ministra vēstule ar lūgumu izsludināt trešo pretendentu konkursu uz vakanto Maksātnespējas administrācijas direktora amatu.  2016. gada 1. decembrī oficiālajā izdevumā “Latvijas Vēstnesis” tika izsludināts trešais pretendentu konkurss uz Maksātnespējas administrācijas direktora amatu. Valsts kancelejā tika saņemti seši pieteikumi uz izsludināto vakanci.  Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".  Tieslietu ministra izveidotā Maksātnespējas administrācijas direktora amata pretendentu vērtēšanas komisija pieņēma lēmumu ieteikt tieslietu ministram pretendenti I. Šteinu virzīt iecelšanai Maksātnespējas administrācijas direktora amatā. I. Šteina ir pretendents, kas vislabāk atbilst Maksātnespējas administrācijas direktora amata aprakstā izvirzītajām prasībām, ieguva atbilstošu vērtējumu pretendentu vērtēšanas mutiskajā daļā un visaugstāko novērtējumu vadības kompetenču novērtēšanā.  Tieslietu ministrs izvērtēja pretendentu vērtēšanas komisijas ieteikumu un 2017. gada 3. februārī pieņēma lēmumu virzīt I. Šteinas kandidatūru iecelšanai Maksātnespējas administrācijas direktora amatā.  I. Šteinai ir maģistra grāds ekonomikā. I. Šteinai ir ilggadēja pieredze valsts pārvaldē Finanšu ministrijas un Labklājības ministrijas resorā Eiropas Savienības fondu uzraugošo iestāžu vadībā.  Šobrīd I. Šteina ir Nodarbinātības valsts aģentūras direktora vietniece Eiropas Savienības fondu jautājumos. |
| 3. | Projekta izstrādē iesaistītās institūcijas | Tieslietu ministrija un Valsts kanceleja.  Ar tieslietu ministra 2016. gada 18. aprīļa rīkojumu Nr. 10-10.1/387 “Par Maksātnespējas administrācijas direktora amata pretendentu vērtēšanas komisiju” izveidotajā pretendentu vērtēšanas komisijā iekļauti pārstāvji no Tieslietu ministrijas un Valsts kancelejas. Papildus kā pretendentu vērtēšanas procesa novērotāji piedalījās Ārvalstu investoru padomes un Latvijas Darba devēju konfederācijas pārstāvji. |
| 4. | Cita  informācija | Nav |

Anotācijas II, III, IV, V, VI un VII sadaļa - projekts šīs jomas neskar.

Tieslietu ministrs Dzintars Rasnačs

07.02.2017. 07:45

399

Liepiņa, 67082935

Liva.Liepina@mk.gov.lv